HALLITUKSEN KOKOUS 3/2015

Aika		Sunnuntaina 11.4.2015 kello 14.03-15.38.

Paikka		Kerhotupa	

Läsnä		Veli Immonen puheenjohtaja
		Sini Nieminen sihteeri
		Tuulikki Soisalo
		Heikki Suuronen
		Sirkku Säilä-Pietilä
		Eila Lindström (§10 asti)
		Tapio Takala
		Petri Miikkola
		Esko Hellsten
		Tuula Laakso
		
Kutsuttuna	Anneli Haapalainen taloudenhoitaja
		Erkki Karulinna isäntä 
		Erja Mononen

Ilmoitusasiat
Hallitus on hankkinut uudet ilmoitustaulut huoltorakennuksen seinään. Ilmoitukset kiinnitetään magneeteilla tai teipillä, ei koskaan nastoilla! 

Kesävedet avataan lauantaina 18.4 kello 9 alkaen, jos sääolosuhteet sen sallivat. 

Heikki Suuronen on neuvotellut K-Rauta Oulunkylän kanssa parannuksia mökkiläisten saamaan alennukseen. Alennukset ovat tuotekohtaisia eivätkä koske mm lannoitteita. Alennuksen saa ainoastaan näyttämällä jäsenkorttia kassalla.

Aluejärjestö
Aluejärjestön vuosikokous oli 14.4.2015. Edustajina yhdistyksestämme olivat Erkki Karulinna ja Seija Nygård.

Rakennus- ja toimenpidehakemukset/ilmoitukset
Muistattehan jättää hakemuksenne/ilmoituksenne hyvissä ajoin ennen seuraavaa hallituksen kokousta käsiteltäväksi. Ensin sen käsittelee rakennustoimikunnan jäsen ja sen jälkeen hallitus joko hyväksyy tai hylkää sen. Ohjeita nettisivuillamme. Mitään töitä ei saa aloittaa ennen kuin hallitus on käsitellyt hakemuksen/ilmoituksen!

Talousasiat
Yhdistyksen kirjanpitäjänä jatkaa Anja Sirpoma. Erja Mononen aloittaa taloudenhoitajana 1.7.2015 alkaen ja kesäkassaa hoitaa tämän kesän Anneli Haapalainen. 

Tulevia tapahtumia
•	Lauantaina 2.5 kello 10 alkaen siivoustalkoot. Siivotaan yleisiä alueilta porttien molemmin puolin. Säkkejä ja roskapihtejä kerhotuvalta. Talkoolaisille soppaa ilmaiseksi, muille myynnissä.
•	Keskiviikkona 13.5 kello 17-19 Gardenian luento luonnonmukaisesta kasvien suojelusta. Kahvitarjoilu.
•	Lauantaina 23.5 kello 11-13 Kirppu- ja perennatori. Pöydänvuokra 5€. 
•	Lauantaina 23.5 kello 18 Uusien mökkiläisten tapaaminen. Uusille mökkiläisille lähetetään kutsut.
•	Lauantaina 23.5 kello 19 alkaen Kesäkauden avajaiset. Lisää tietoa myöhemmin.

Talkoovelvoite
Hallitus uudistaa talkoolistat niin, että koko kesän työt ovat näkyvillä. Lisäksi lisätään tehtävänkuvauksia helpottamaan töiden valintaa. Talkoovelvoite on neljä tuntia tai 80€/mökki. 

Hiekkaa ja multaa myynnissä
Isäntä hoitaa alueelle hiekkaa ja multaa myytäväksi. Multaa myydään 4€/säkki, varauslista huoltorakennuksen seinässä.

Nettiyhteys
Hallitus pyrkii avaamaan nettiyhteyden kerhotaloon ja sen välittömään läheisyyteen toukokuusta alkaen. Asiasta lisää myöhemmin.

Seuraava kokous
Hallituksen seuraava kokous on lauantaina 9.5.